**Ενότητα 12η (Β 1, 1-4)**

**Α. ∆ιανοητική και ηθική αρετή. Ταιριάζει στη φύση µας η ηθική αρετή;**

**Προτεινόµενοι στόχοι**

Να κατανοήσουν οι µαθητές

• τα είδη της αρετής,

• τη σχέση της ηθικής αρετής µε την ανθρώπινη φύση,

• τον τρόπο γένεσης (και ανάπτυξης) της ηθικής αρετής.

**Ερµηνευτικές ερωτήσεις**

**1.** Ποια είδη της αρετής διακρίνει ο Αριστοτέλης, σε ποιο µέρος της ψυχής ανήκει κάθε είδος και από ποιους παράγοντες εξαρτάται η ανάπτυξη καθενός; Βλ. και εισαγωγή σχολικού βιβλίου, σσ. 152-153.

**2.** Ποια σχέση έχουν µε τις ηθικές αρετές ἡ φύσις και τὸ ἔθος; Να δώσετε το εννοιολογικό περιεχόµενο των όρων.

**3. Α.** Ποιες από τις παρακάτω προτάσεις αποδίδουν σωστά το περιεχόµενο της ενότητας και ποιες όχι; Να τις χαρακτηρίσετε ανάλογα βάζοντας ένα σταυρό στην αντίστοιχη στήλη.

 **Σωστό Λάθος**

α) Η αρετή διακρίνεται σε διανοητική και ηθική.  

β) Οι διανοητικές αρετές δεν εξαρτώνται από τη διδασκαλία.

 γ) Οι ηθικές αρετές προέρχονται από τη φύση.  

δ) Οι ηθικές αρετές είναι αποτέλεσµα εθισµού.  

ε) Οι φυσικές ιδιότητες αλλάζουν µε τον εθισµό.  

στ) Έχουµε από τη φύση την προδιάθεση να δεχτούµε τις ηθικές αρετές.

 ζ) Οι διανοητικές αρετές χρειάζονται χρόνο και εµπειρία για να αναπτυχθούν.

 **Β.** Να γράψετε δίπλα σε δύο προτάσεις που χαρακτηρίσατε σωστές το αντίστοιχο αρχαίο χωρίο από την ενότητα και να αναλύσετε µία από αυτές µε λίγα λόγια.

**4.** Ποια παραδείγµατα χρησιµοποιεί στο απόσπασµα ο Αριστοτέλης και µε ποιο στόχο;

**5. Να γράψετε µια µικρή παράγραφο σε δοκιµιακό ύφος στην οποία να χρησιµοποιήσετε ως θεµατική πρόταση τη βασική θέση του φιλοσόφου για την ηθική αρετή και να την στηρίξετε µε τα επιχειρήµατα που εκείνος χρησιµοποιεί διατυπωµένα µε δικά σας λόγια. Να ενισχύσετε την επιχειρηµατολογία µε απλά, συγκεκριµένα παραδείγµατα από την καθηµερινή. εµπειρία**

**6.** Ο Αριστοτέλης χαρακτηρίζεται πρακτικός νους που καταφεύγει συχνά στην πραγµατικότητα για να τεκµηριώσει τις απόψεις του, τις οποίες παρουσιάζει σε απλό και λιτό ύφος. Ποια στοιχεία του αποσπάσµατος θα µπορούσαν να επιβεβαιώσουν αυτές τις κρίσεις;

**7.** Να επισηµάνετε στο κείµενο τις λέξεις που εκφράζουν όρους της αριστοτελικής φιλοσοφίας και να δώσετε το εννοιολογικό τους περιεχόµενο.

**8.** Στην Ἀντιγόνη του Σοφοκλή η οµώνυµη ηρωίδα, στην προσπάθειά της να κεντρίσει τη φιλοτιµία της αδελφής της Ισµήνης και να πετύχει τη βοήθειά της στην ταφή του Πολυνείκη, κλείνει τον λόγο της ως εξής: *οὕτως ἔχει σοι ταῦτα, καὶ δείξεις τάχα εἴτ’ εὐγενὴς πέφυκας, εἴτ’ ἐσθλῶν κακή.* (στ. 37-38) Η ηθική που προβάλλει στο απόσπασµα η κόρη του Οιδίποδα συµφωνεί µε όσα υποστηρίζει ο Αριστοτέλης στο κείµενό σας; Να δικαιολογήσετε την άποψή σας.

**9.** Ο Ξενοφώντας στο έργο του Ἀγησίλαος, όπου εγκωµιάζει τον οµώνυµο βασιλιά της Σπάρτης, αρχίζει και τελειώνει το προοίµιο του δοκιµίου του µε τη λέξη *ἀρετή*. Στην προσπάθειά του να δείξει την αρετή του Αγησιλάου, γράφει: *Οἶδα ὅτι τῆς Ἀγησιλάου ἀρετῆς τε καὶ δόξης οὐ ῥᾴδιον ἄξιον ἔπαινον γράψαι, ὅµως δ’ ἐγχειρητέον. (…) Περὶ µὲν οὖν εὐγενείας αὐτοῦ τί ἄν τις µεῖζον καὶ κάλλιον εἰπεῖν ἔχοι ἢ ὅτι ἔτι καὶ νῦν τοῖς προγόνοις ὀνοµαζοµένοις ἀποµνηµονεύεται ὁπόστος ἀφ’ Ἡρακλέους ἐγένετο, καὶ τούτοις οὐκ ἰδιώταις ἀλλ’ ἐκ βασιλέων βασιλεῦσιν;* (1, 1-3). Να συγκρίνετε την άποψη που εκφράζει εδώ ο Ξενοφώντας µε τη βασική θέση του Αριστοτέλη στο κείµενό σας.

 **Λεξιλογικές – Σηµασιολογικές ερωτήσεις**

**1.** Να συνδέσετε τα ρήµατα της στήλης Α µε τις ετυµολογικά συγγενείς τους λέξεις που βρίσκονται στη στήλη Β. Μία λέξη της στήλης Β περισσεύει.

 **Α Β**

 περιγίγνοµαι άδεια

 ἔχω δοχείο

 φέροµαι αγενής

 παρεκκλίνω ευφυΐα

 πέφυκα διένεξη

 δέχοµαι κλίτος

 δέοµαι ενοχή

 παράκληση

 **2. παρεκκλίνω:** α) Τι σηµαίνει το ρήµα; Ποια είναι τα συνθετικά του; β) Να συνθέσετε το απλό ρήµα µε τις προθέσεις ἐν, ἀπό, σύν, κατά και να σχηµατίσετε τα αντίστοιχα παρασύνθετα ουσιαστικά.

**3.** **ἔθος**: α) Να δώσετε δύο οµόρριζα ρήµατα στην αρχαία ελληνική και να γράψετε τη σηµασία τους. β) Να γράψετε δύο οµόρριζα ουσιαστικά της λέξης στη νέα ελληνική.

**4.** Να δώσετε αντώνυµα των λέξεων στην αρχαία ελληνική: *ἀρετή, γένεσις, πλεῖον, αὔξησις, ἐµπειρία.*

**5.** **πῦρ**: Να βρείτε τέσσερις φράσεις της νέας ελληνικής στις οποίες χρησιµοποιείται η λέξη.

**6.** Να γράψετε σύνθετες λέξεις της νέας ελληνικής µε πρώτο συνθετικό τις λέξεις: *λίθος, πῦρ* (πέντε σύνθετες για καθεµία).

**Β. Η ηθική αρετή καλλιεργείται µε την ηθική πράξη**

**Προτεινόµενοι στόχοι**

Να κατανοήσουν οι µαθητές

• τη σχέση της ηθικής αρετής µε την ηθική πράξη και ειδικότερα

• τη σηµασία της επανάληψης των ηθικών πράξεων - ως επανάληψη όµοιων ενεργειών - για την απόκτηση και την ανάπτυξη της ηθικής αρετης.

**Επισηµάνσεις**

Χρήσιµο είναι να προσέξουν οι µαθητές τη χρονική βαθµίδα των ρηµάτων και των ρηµατικών τύπων της ενότητας που συνδέονται άµεσα ή έµµεσα µε τους όρους δυνάµεις, ἐνεργείας, για να καταλάβουν τη διαφορά του φύσει και του ἐξ ἔθους. Ο Αριστοτέλης διευκρινίζει τη διαφορά µε το παράδειγµα των αισθήσεων, που είναι φύσει και στις οποίες οι ἐνέργειες ακολουθούν χρονικά (υστερόχρονο) τις δυνάµεις (ικανότητες ολοκληρωµένες ήδη µέσα µας). Αντίθετα οι δυνάµεις που αποκτούµε ἐξ ἔθους είναι αποτέλεσµα ἐνεργειῶν οι οποίες είτε προηγούνται της απόκτησης (προτερόχρονο) είτε συµπίπτουν χρονικά µ' αυτήν (σύγχρονο). Παράλληλα να συνδέσουν τα χρονικά επιρρήµατα µε τα ρήµατα στα οποία αναφέρονται και να κατανοήσουν τη σηµασία τους για το προτερόχρονο ή υστερόχρονο.

**Ερµηνευτικές ερωτήσεις**

**1.α)** Να επισηµάνετε τη λέξη µε την οποία εισάγεται η νέα ενότητα και να εξηγήσετε το ρόλο της στη δοµή της επιχειρηµατολογίας του φιλοσόφου. **β)** Χρησιµοποιώντας την επαγωγική µέθοδο, να συνθέσετε µία παράγραφο στην οποία θα υποστηρίξετε τη βασική θέση του Αριστοτέλη (*οὐδεµία τῶν ἠθικῶν ἀρετῶν φύσει ἡµῖν ἐγγίνεται*) µε το επιχείρηµα που προβάλλεται εδώ, διατυπωµένο µε δικά σας λόγια.

**2. Ο λόγος του φιλοσόφου εδώ είναι δοµηµένος µε τη βοήθεια των µεθόδων της αντίθεσης και της αναλογίας. Αφού επισηµάνετε σε ποια σηµεία χρησιµοποιείται η κάθε µέθοδος, να δείξετε ποια στοιχεία της επιχειρηµατολογίας αντιτίθενται και ποια παρουσιάζονται αναλογικά. Επίσης να βρείτε ποιοι εκφραστικοί τρόποι (λεξιλόγιο, σύνταξη κλπ.) εξυπηρετούν καθεµιά από τις δύο µεθόδους ανάπτυξης.**

**3.α)** Να βρείτε τα χρονικά επιρρήµατα της ενότητας και να δείξετε τη λειτουργικότητά τους σε σχέση µε την επιχειρηµατολογία. **β)** Ποιος είναι ο ρόλος του επιρρήµατος *πολλάκις* στην επιχειρηµατολογία του Αριστοτέλη για τον τρόπο απόκτησης της ηθικής αρετής;

**4.** «**τὰς δυνάµεις κοµιζόµεθα, τὰς ἐνεργείας ἀποδίδοµεν»**: α) Ποιο είναι το περιεχόµενο των εννοιών *δύναµις - ἐνέργεια* στην αριστοτελική φιλοσοφία; β) Ποια από τις δύο έννοιες θεωρεί ο φιλόσοφος πιο αξιόλογη; Μπορούµε να το συµπεράνουµε αυτό από το κείµενο;

**5.**  **Α.** Να συνδέσετε κάθε στοιχείο της στήλης Α µε τις φράσεις της στήλης Β που του αντιστοιχούν, γράφοντας µπροστά από τα γράµµατα της στήλης Α τους αντίστοιχους αριθµούς της στήλης Β. Κανένα στοιχείο της στήλης Β δεν περισσεύει.

 **Α Β**

 1. ὕστερον τὰς ἐνεργείας ἀποδίδοµεν

 α) φύσει 2. ἔχοντες ἐχρησάµεθα

 3. χρησάµενοι ἔσχοµεν

 4. τὰς αἰσθήσεις ἐλάβοµεν

 β) ἐξ ἔθους 5. ποιοῦντες µανθάνοµεν

 6. ἐνεργήσαντες πρότερον

 7. δίκαιοι γινόµεθα

 8. πρότερον τὰς δυνάµεις κοµιζόµεθα

**Β.** Να αιτιολογήσετε µε λίγα λόγια τις επιλογές σας για το στοιχείο (α) φύσει.

**6.** Να γράψετε ένα παράδειγµα από την καθηµερινή εµπειρία σας, όπου να φαίνεται η διάκριση και ο ρόλος των εννοιών *δύναµις – ἐνέργεια* σε συνδυασµό µε τις χρονικές βαθµίδες του προτερόχρονου και του υστερόχρονου.

**7.** Ποια είναι η σχέση της πράξεως - *ἐνεργείας* µε τις ιδιότητες που έχουµε φύσει και µε την ηθική αρετή σύµφωνα µε τον Αριστοτέλη;

**8.** Ο Περικλής στον Ἐπιτάφιο κλείνοντας την κύρια πρόθεση του λόγου του χρησιµοποιεί την έννοια ἀρετή, όχι µε την ευρύτητα του αριστοτελικού όρου, αλλά µε το ηθικό περιεχόµενο της ευεργετικής δύναµης που φανερώνεται στις σχέσεις των ανθρώπων. Συγκεκριµένα λέει τα εξής: *Καὶ τὰ ἐς ἀρετὴν ἐνηντιώµεθα τοῖς πολλοῖς· οὐ γὰρ πάσχοντες εὖ, ἀλλὰ δρῶντες κτώµεθα τοὺς φίλους. Βεβαιότερος δὲ ὁ δράσας τὴν χάριν ὥστε ὀφειλοµένην δι' εὐνοίας ᾧ δέδωκε σῴζειν· ὁ δὲ ἀντοφείλων ἀµβλύτερος, εἰδὼς οὐκ ἐς χάριν, ἀλλ' ἐς ὀφείληµα τὴν ἀρετὴν ἀποδώσων* (Θουκ. ΙΙ, 40, 4 - 5). Σε άλλο χωρίο του λόγου µε τον όρο ἀρεταί δηλώνονται τα ανδραγαθήµατα των νεκρών: *ἃ γὰρ τὴν πόλιν ὕµνησα, αἱ τῶνδε καὶ τῶν τοιῶνδε ἀρεταὶ ἐκόσµησαν …* (Θουκ. ΙΙ, 42, 2). Νοµίζετε ότι υπάρχουν κοινά σηµεία ανάµεσα στους λόγους του Περικλή και στην άποψη του Αριστοτέλη όσον αφορά στη σχέση ηθικής πράξης και ηθικής αρετής; Να στηρίξετε τις απόψεις σας σε χωρία των δύο κειµένων.

**9.** «**οὕτω δὴ καὶ τὰ µὲν δίκαια πράττοντες δίκαιοι γινόµεθα, τὰ δὲ σώφρονα σώφρονες, τὰ δ’ ἀνδρεῖα ἀνδρεῖοι»**: Ο W. D. Ross, γνωστός αριστοτελιστής, επισηµαίνει στο χωρίο αυτό ένα παράδοξο. Συµφωνείτε; Να διατυπώσετε τις σκέψεις σας σ’ ένα σύντοµο δοκίµιο και να τις συζητήσετε στην τάξη σας.

**Λεξιλογικές – Σηµασιολογικές ερωτήσεις**

**1.** **δυνάµεις, ἐνεργείας**: Με τη δοτική ενικού κάθε λέξης να γράψετε µία πρόταση στη νέα ελληνική και να εξηγήσετε τη σηµασία της.

**2.** Να βρείτε µε ποιες λέξεις του κειµένου έχουν ετυµολογική συγγένεια οι παρακάτω λέξεις της νέας ελληνικής: *κοµιστής, θυρωρός, λήµµα, χρήµα, παρόραµα, λάφυρο, εύχρηστος, ευήκοος, τοκετός.*

 **3. σώφρων**: α) Να δώσετε την ετυµολογία του επιθέτου και να σχηµατίσετε το αντίστοιχο παράγωγο αφηρηµένο ουσιαστικό. β) Χρησιµοποιώντας το δεύτερο συνθετικό του επιθέτου και ως πρώτο συνθετικό τις λέξεις: εὖ, παρά, ὁµοῦ, να σχηµατίσετε αφηρηµένα ουσιαστικά και τα αντίστοιχα επίθετα.

**4.** Να γράψετε τη σηµασία των εκφράσεων:

*δίδωµι λόγον τινί: ..........................................................................................................*

*δίκην δίδωµι τινί: ...........................................................................................................*

*δίκας δίδωµι: ....................................................................................................................*

*ἀποδίδοµαί τινα: ............................................................................................................*

*ἐκδίδωµι ή ἐκδίδοµαι θυγατέρα: ..............................................................................*

*δίκην λαµβάνω παρά τινος: .......................................................................................*

*ζηµίαν λαµβάνω παρά τινος*: .....................................................................................

**5.** **κοµίζοµαι:** α) Τί σηµαίνει η έκφραση *κοµίζω γλαῦκα ἐς Ἀθήνας*; β) Να συµπληρώσετε καθένα από τα κενά των φράσεων µε µία από τις λέξεις της παρένθεσης. Μία λέξη δεν θα χρησιµοποιηθεί. ………. οστών ………. σκουπιδιών ………. καρπών ………. του ταξί ………. αποδεικτικών στοιχείων (κόµιστρο, ανακοµιδή, συγκοµιδή, µετακόµιση, προσκόµιση, αποκοµιδή)

**6.** Να δώσετε στην αρχαία ελληνική δύο συνώνυµα για καθένα από τα παρακάτω ρήµατα: *ἀποδίδοµαι, δεῖ, πράττω, κοµίζω*.

**ΠΡΟΣΟΧΗ στις εξής:**

**Α. Ερμηνευτικές 4, 6, 9**

**Β. Ερμηνευτικές 2, 3**